《为许明夫题金碧山水图二首 其一》
明代·张宁

珠林琼岛锦江滨，桃李东风满眼春。金碧楼台何处尽，丹青图画几回新。

中山古道多行径，北海寒波隔要津。白发题诗思何限，少陵已是倦游人。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。